b'\n_START_ARTICLE_\nAccuracy International\n_START_PARAGRAPH_\nAccuracy International LTD je oro\xc5\xbearsko podjetje iz Zdru\xc5\xbeenega kraljestva, ustanovljeno leta 1978 s sede\xc5\xbeem v Portsmouthu (Hampshire). Podjetje je ustanovil britanski olimpijski zmagovalec v streljanju Malcolm Cooper (1947-2001)._NEWLINE_V zadnjih letih se je podjetje specializiralo za izdelavo visoko preciznih ostrostrelnih pu\xc5\xa1k, njihove pu\xc5\xa1ke pa so danes prisotne v mnogih vojskah in policijah po svetu. Policijske izvedbe pu\xc5\xa1k so vedno pobarvane \xc4\x8drno, voja\xc5\xa1ke pa zeleno, da potencialni kupec \xc5\xbee na prvi pogled ve, za kak\xc5\xa1no rabo je pu\xc5\xa1ka namenjena._NEWLINE_Leta 2005 je \xc5\xa1lo podjetje sicer v ste\xc4\x8daj, z odkupom podjetja s strani britanskega konzorcija, pa je kmalu spet za\xc4\x8delo poslovati.'